Cristiano Ronaldo

Cristiano Ronaldo dos Santos Aveiro (; ada 5 Februari 1985), dikelala enggau nama iya Ronaldo, nya pemain bol sipak profesional Portugis ti bemain ba penuduk mua. Iya kapten tim nasional Portugal, lalu kemaya tu iya bemain dalam kelab bol sipak Arab Saudi Al Nassr. Iya dianggap nyadi siku ari pemain bol ke pemadu nyulut sepanjai maya. Iya mega udah menang mayuh bengkah trofi sepemanjai timpuh iya gawa. He is the first billionaire footballer, with a net worth of $1.4 billion dollars.

Ronaldo ngepunka pemgawa bemain bol sipak profesional iya dalam Sporting CP lebuh iya beumur 16 maya taun 2002 lalu nyain enggau Manchester United setaun pengudah iya. Iya kala bemain ngulihka gelar Liga Premier bejurut ba taun 2006-07, 2007-08, enggau 2008-09. Ba taun 2007-08, Ronaldo udah nulung United menang ba Liga Champion UEFA. Ba taun 2008-09, iya menang Ballon d'Or keterubah iya dalam bulan Disember. Ba siti maya Ronaldo nyadi pemain bol profesional pemadu mar sepanjai maya, sepengudah mindah ari Manchester United ngagai Real Madrid ba rega £80 juta dalam Julai 2009. Ba taun 2009, Ronaldo dipasukka dalam "Pemain Pemadu Manah Dunya Dekad 2000-an", ba penuduk lumur tiga nangkanka Lionel Messi (ti ba penuduk kedua) sereta Ronaldinho (ti ba penuduk keterubah). 

Iya menang trofi keterubah iya enggau Real Madrid ba taun 2011 iya nya Copa del Rey 2010-11. Dalam musin pengudah nya, iya menang gelar La Liga keterubah iya. Ba musim 2011-12, iya menang ba Supercopa de España. Musim ke nangkanka nya, iya menang Ballon d’Or ke-2 iya. Ba musim 2013-14, iya menang ba Copa del Rey, sereta Liga Champion kedua iya enggau 17 gol. Ba taun nya, Ronaldo menang Ballon d’Or baru, begulai enggau Trofi Dunya Kelab FIFA kedua iya dalam bulan Disember 2014. Ba taun 2016, Ronaldo menang Liga Champion ketiga iya, lalu ngemasukka penalti menang ba final ngelaban Atlético Madrid, menang Ballon d’Or ke-4 iya ba bulan Disember. Ba taun 2017, iya menang La Liga title kedua iya keterubah iya dalam kandang lima taun, siti agi Liga Champion, enggau Piala Dunya Kelab kedua iya. Musim kepenudi Ronaldo enggau Real Madrid iya nya musim 2017-18, ke alai iya menang Ballon d’Or ke-5 enggau ke pemadu baru ba taun 2017, sereta menang Liga Champion lalu ngemasukka dua gol ba final ngelaban Juventus. Nengah Liga Champions ketiga kali beturut-turut, iya nyadi pemain keterubah menang Liga Champions UEFA lima kali. Iya udah nya deka pindah ngagai Juventus dalam bulan Julai 2018. Ronaldo ninggalka kelab nya megai rikod nyadi pemadu mayuh ngemasukka gol dalam sejarah Real Madrid lalu mengkang nyadi siku aja pemain dalam sejarah La Liga ke ngemasukka 30 tauka lebih gol dalam enam musim beturut-turut.

Nota

Kereban sanding

Kategori:Orang idup
Kategori:Pengada 1985